เรื่องร้องเรียน: ผู้ค้าแผงลอยในภาพนี้มาขายของบนทางเท้าตรงจุดที่มีป้ายห้ามขาย มาทุกวันตั้งแต่เช้าถึงประมาณบ่ายโมงครับ ขอให้ จนท. เข้าดำเนินการด้วยครับ เพราะถ้ามาช้ากว่าบ่ายโมงพวกเขาเก็บของกลับกันหมดแล้ว โดยเฉพาะช่วงเช้าบางวันนี่จะขายกันทั้งด้านซ้ายและด้านขวาของทางเดินทำให้เกะกะมากครับเดินไม่สะดวก ขอเน้นนะครับว่าถ้า จนท.มาช่วงเช้า 7 โมง ถึง 8 โมงนี่จะเห็นว่าเกะกะทางเดินจริงๆครับ
การดำเนินการของเจ้าหน้าที่: ฝ่ายเทศกิจ สำนักงานเขตปทุมวัน ขอขอบคุณสำหรับการแจ้งเรื่องดังกล่าว โดยขอเรียนให้ทราบว่า ฝ่ายเทศกิจฯ ได้จัดเจ้าหน้าที่ลงพื้นที่กวดขัน ห้ามมิให้ผู้ค้าจำหน่ายสินค้าในที่สาธารณะ ตาม พรบ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 ทั้งนี้จะดำเนินการกวดขันอย่างเป็นประจำ
ความเห็นของผู้แจ้ง: อยากให้ จนท. ออกตรวจตอนเช้าอย่างต่อเนื่องด้วยครับ
พื้นที่: แขวงลุมพินี เขตปทุมวัน กรุงเทพมหานคร